Albu valla lipp - Vikipeedia, vaba entsüklopeedia

# Albu valla lipp

### Allikas: Vikipeedia

Albu valla lipp

Albu valla lipp on Järva maakonnas asuva Eesti haldusüksuse Albu valla lipp.

Lipp on kinnitatud 11. aprillil 1994.

## [redigeeri] Lipu kirjeldus

Albu valla lipp on ristkülikukujuline vapilipp. Kangas on vardapoolsest alanurgast diagonaalselt poolitatud, mille ülemisel, rohelisel väljal kuldne rõngasrist ja alumisel, kollasel väljal kaks rohelist tammelehte.

Lipu normaalmõõtmed on 100x150 cm ning laiuse ja pikkuse suhe 2:3.

## [redigeeri] Põhjendus

Kuldne rõngasrist (päikeseratas) on põhjarahvaste ürgne päikese, elu ja õnne võrdkuju. Üksikasjalikumalt sümboliseerib ring kõiksust ja universumit, püstsirge Loojat (unikaalsust) ning rõhtsirge loomingu lõpmatut järjepidevust. Tammelehed viitavad tammele, eestlase pühale puule - pikaealisuse, tugevuse ja jõu võrdkujule. Tammelehed osutavad ka Albu mailt võrsunud A.H.Tammsaarele, Eesti ühele nimekaimale kirjanikule.

## [redigeeri] Lipu kasutamise kord

Valla lipp heisatakse:

1. alaliselt Albu Vallavalitsuse hoonel.
2. ajutiselt valla pidupäevadel, suhtlemisel teiste omavalitsusüksustega, avalikel üritustel, samuti perekondlike sündmuste puhul.
3. Vallalipp heisatakse hoone peasissekäigu juurde või mujale selleks sobivasse kohta kas lipuvardaga vastavasse hoidjasse või lipumasti.
4. Kui valla lipp heisatakse koos Eesti riigilipu, mõne teise riigi või tema omavalitsusüksuse, mõne Eesti maakonna või omavalitsusüksuse lipuga, asub valla lipp lippude poolt vaadatuna vasakul teise riigi või Eesti riigilipust.
5. Vallalipu valmistamine toimub üksnes vallavalitsuse loal.

## [redigeeri] Vaata ka

- Albu valla vapp
- Järva maakond

## [redigeeri] Välislink

- Albu valla sümboolika valla kodulehel
- Albu valla sümboolika "Riigikantselei lehel

Välja otsitud andmebaasist "http://et.wikipedia.org../../../a/l/b/Albu_valla_lipp.html"

Kategooriad: Eesti lipud | Järva maakond | Albu vald

##### Views

- Artikkel
- Arutelu
- Viimane redaktsioon

##### Otsi